ขื่อเรื่อง การประเมินโครงการพัฒนาระบบประกันคุณภาพการศึกษาภายในสถานศึกษาที่มุ่งคุณภาพตามมาตรฐานการศึกษาขั้นพื้นฐานของโรงเรียนชุมชนบ้านเจียด สังกัดสำนักงานเขตพื้นที่การศึกษาประถมศึกษาอุบลราชธานี เขต 2

ชื่อผู้เขียน ดร ประยูร เครื่องกัณฑ์ โรงเรียนบ้านม่วงเฒ่า อำเภอเขมราฐ จังหวัดอุบลราชธานี

### อีเมล <prayoon130@gmail.com> โทรศัพท์ มือถือ 089 583 0555

................................................................................................................................................................

**บทคัดย่อ**

การประเมินโครงการพัฒนาระบบประกันคุณภาพการศึกษาภายในสถานศึกษาที่มุ่งคุณภาพตามมาตรฐานการศึกษาขั้นพื้นฐานของโรงเรียนชุมชนบ้านเจียด สังกัดสำนักงานเขตพื้นที่การศึกษาประถมศึกษาอุบลราชธานี เขต 2 มีวัตถุประสงค์ เพื่อประเมินด้านบริบทประเมินปัจจัยนำเข้า ประเมินกระบวนการ และ ประเมินผลผลิต ของโครงการ โดยประยุกต์ใช้รูปแบบซิปป์ (CIPP Model) ของสตัฟเฟิลบีม (Stufflebeam) ประชากรได้แก่ ผู้บริหารครูและบุคลากรทางการศึกษา จำนวน 17 คน คณะกรรมการสถานศึกษาขั้นพื้นฐาน จำนวน 15 คน นักเรียน และผู้ปกครองนักเรียนจำนวน 114 คน เครื่องมือที่ใช้ในการประเมินมีจำนวนทั้งหมด 4 ฉบับ ประกอบด้วย 1 แบบประเมินโครงการด้านบริบท ฉบับที่ 2 แบบประเมินโครงการด้านปัจจัย ฉบับที่ 3 แบบประเมินโครงการด้านกระบวนการ และ ฉบับที่ 4 แบบประเมินโครงการด้านผลผลิต เก็บรวบรวมข้อมูลจากประชากรนำมาวิเคราะห์ผลโดยใช้สถิติบรรยายด้วย ค่าร้อยละ ค่าเฉลี่ยและค่าส่วนเบี่ยงเบนมาตรฐาน

ผลการประเมินโครงการโครงการพัฒนาระบบประกันคุณภาพการศึกษาภายในสถานศึกษาที่มุ่งคุณภาพตามมาตรฐานการศึกษาขั้นพื้นฐานของโรงเรียนชุมชนบ้านเจียด สรุปได้ ดังนี้ 1) ผลการประเมินด้านบริบท ในภาพรวม พบว่า ผลการประเมินอยู่ในระดับมากที่สุดและผ่านเกณฑ์การประเมิน 2) ผลการประเมินด้านปัจจัยนำเข้า ในภาพรวมพบว่าผลการประเมินอยู่ในระดับมากที่สุดและผ่านเกณฑ์การประเมิน 3) ผลการประเมินด้านกระบวนการด้านกระบวนการ ในภาพรวม พบว่า ผลการประเมินอยู่ในระดับมากและผ่านเกณฑ์การประเมินและ 4)ผลการประเมินด้านผลผลิตภาพรวม พบว่า ผลการประเมินอยู่ในระดับมากและผ่านเกณฑ์การประเมิน

คำสำคัญ การประเมิน ระบบประกัน โรงเรียน

The title Evaluation of the learning resources management project to support learning management in the 21st century, Ban Jead Community School under the Office of UbonRatchathani Primary Educational Service Area 2

ABSTRACT (16)

Abstract Assessment of the project for the development of educational quality assurance system in educational institutions focusing on quality in accordance with the basic education standards of Ban Jead Community School under the Office of UbonRatchathani Primary Educational Service Area 2 to assess the context Assess inputs Assess the process and evaluate the project's output by applying the CIPP model of the Steppe Beam (Stuffle beam). Population include there were 17 administrators, teachers and educational personnel, 15 basic education institution committee, 114 students and parents of students. There were 4 assessment tools, consisting of 1 contextual project evaluation questionnaire, 2 evaluation forms. Factor Project No. 3, Project Evaluation Form Process and version 4 of the production evaluation form, collecting data from the population. The results were analyzed using descriptive statistics with percentage, mean and standard deviation.

The results of the project evaluation of the Educational Quality Assurance System Development Project in an educational institution focusing on quality in accordance with the basic education standards of Ban Jead Community School can be summarized as follows: 1) The overall context assessment results showed that the evaluation results were at a high level. Most and pass the evaluation criteria. 2) Overall evaluation of inputs found that the evaluation results are at the highest level and pass the evaluation criteria. 3) The evaluation of the process in the overall process, the evaluation result is in a high level and pass the evaluation criteria and 4) The results of the overall product evaluation showed that the evaluation results were at a high level and pass the evaluation criteria.

Key words: assessing the school insurance system

**บทนำ**

ความเป็นมาและความสำคัญของปัญหา

รัฐธรรมนูญแห่งราชอาณาจักรไทย พุทธศักราช 2560 หมวด 5 หน้าที่ของรัฐมาตรา 54 บัญญัติให้รัฐต้องดำเนินการให้เด็กทุกคนได้รับการศึกษาเป็นเวลา 12 ปี ตั้งแต่ก่อนวัยเรียนจนถึงการศึกษาภาคบังคับอย่างมีคุณภาพโดยไม่เก็บค่าใช้จ่าย และพระราชบัญญัติการศึกษาแห่งชาติ พ.ศ. 2542 และที่แก้ไขเพิ่มเติม (ฉบับที่ 2) พ.ศ. 2545 ได้กำหนดหลักการสำคัญข้อหนึ่ง คือ ให้มีการกำหนดมาตรฐานการศึกษาและจัดระบบประกันคุณภาพการศึกษาทุกระดับ และประเภทการศึกษา โดยที่กำหนดให้ “มาตรฐาน และการประกันคุณภาพการศึกษา” เป็นภารกิจสำคัญหมวดหนึ่งที่สถานศึกษาและหน่วยงานที่เกี่ยวข้องต้องดำเนินการ อีกทั้งต้องเป็นไปตามระบบหลักเกณฑ์ และวิธีการที่กระทรวงศึกษาธิการเป็นผู้กำหนดด้วย (สำนักทดสอบทางการศึกษา, 2554: 1) ในการปฏิรูปการศึกษาในทศวรรษที่สอง (พ.ศ.2552-2561) มีสาระสำคัญมุ่งเน้นคนไทยได้เรียนรู้ตลอดชีวิตอย่างมีคุณภาพ โดยเน้นประเด็นหลัก 3 ประการ คือ คุณภาพและมาตรฐานการศึกษาการเรียนรู้ของคนไทย โอกาสทางการศึกษาส่งเสริมการมีส่วนร่วมของทุกภาคส่วนของสังคม โดยยุทธศาสตร์การปฏิรูปการศึกษา คือ การพัฒนาคุณภาพผู้เรียน การผลิตและพัฒนาครู คณาจารย์ การเพิ่มประสิทธิภาพการบริหารจัดการทางการศึกษา การมีส่วนร่วม การเพิ่มโอกาสทางการศึกษา การผลิตและพัฒนากำลังคน การปฏิรูปการเงินและการปฏิรูปเทคโนโลยีเพื่อการศึกษา กฎหมายด้านการศึกษาและการเรียนรู้ตลอดชีวิต (สำนักงานเลขาธิการสภาการศึกษา, 2552: 3)

ระบบการประกันคุณภาพการศึกษา จะช่วยสร้างความมั่นใจให้แก่ผู้ปกครองและชุมชนว่าเมื่อส่งบุตรหลานเข้าเรียนในสถานศึกษาแห่งนั้นแล้ว บุตรหลานของเขาจะได้รับการปฏิบัติอย่างเสมอภาคและได้รับการพัฒนาอย่างต่อเนื่องตามมาตรฐานการศึกษาที่กำหนดขึ้น (กระทรวงศึกษาธิการ 2549: 3) แม้ว่าการพัฒนาให้มีระบบการประกันคุณภาพการศึกษาภายในของสถานศึกษาจะผ่านไปแล้วช่วงระยะหนึ่ง คือ รอบทศวรรษที่ผ่านมา (พ.ศ. 2542– 2551) กระแสสังคมก็ยังมีการวิพากษ์วิจารณ์ ว่าระบบการประกันคุณภาพภายในของสถานศึกษายังไม่เข้มแข็ง สถานศึกษาไม่ได้สร้างระบบคุณภาพให้เกิดอย่างจริงจัง มุ่งเน้นการปรับปรุงเพื่อให้ผ่านเกณฑ์การประเมินคุณภาพภายนอกเท่านั้น ด้วยเหตุนี้กระทรวงศึกษาธิการจึงประกาศกฎกระทรวงว่าด้วยระบบ หลักเกณฑ์ และวิธีการประกันคุณภาพการศึกษา พ.ศ. 2553 ลงวันที่ 11 มีนาคม พ.ศ. 2553 ที่กำหนดให้สถานศึกษาต้องพัฒนาระบบการประกันคุณภาพภายในของสถานศึกษาด้วยการมีส่วนร่วมกับหน่วยงานที่เกี่ยวข้อง และต้องมีการดำเนินงาน 8 ประการ คือ 1) กำหนดมาตรฐานของสถานศึกษา 2) จัดทำแผนพัฒนาการจัดการศึกษาที่มุ่งคุณภาพตามมาตรฐานการศึกษาของสถานศึกษา 3) จัดระบบบริหารและสารสนเทศ 4) ดำเนินงานตามแผน 5) ติดตามตรวจสอบคุณภาพการศึกษา 6) ประเมินคุณภาพภายใน 7) จัดทำรายงานประจำปีเสนอบุคคลและหน่วยงานที่เกี่ยวข้อง และ 8) มีการพัฒนาคุณภาพการศึกษาอย่างต่อเนื่อง จนเป็นวัฒนธรรมขององค์กรที่ยั่งยืน ทั้งนี้ เพื่อให้เข้าสู่การพัฒนาระบบการประกันคุณภาพภายในของสถานศึกษาอย่างแท้จริง มาตรฐานการศึกษาของสถานศึกษาจึงเป็นจุดเริ่มต้นของการพัฒนา และเป็นเป้าหมายสำคัญที่สุดที่ผู้มีส่วนเกี่ยวข้องทุกฝ่ายในสถานศึกษาต้องรับรู้ และปฏิบัติงานในหน้าที่ที่รับผิดชอบให้บรรลุถึงเป้าหมายคือมาตรฐานที่สถานศึกษากำหนดขึ้น (สำนักทดสอบทางการศึกษา 2554: 2)

การประกันคุณภาพในสถานศึกษาเป็นกระบวนการสร้างความมั่นใจแก่ทุกฝ่าย ว่าการจัดการศึกษาทุกระดับมีคุณภาพและจะคงรักษาไว้ซึ่งมาตรฐาน (การุณ สกุลประดิษฐ์, 2559: ก ; สำนักงานคณะกรรมการการศึกษาขั้นพื้นฐาน, 2559) โดยโรงเรียนชุมชนบ้านเจียด สังกัดสำนักงานเขตพื้นที่การศึกษาประถมศึกษาอุบลราชธานี เขต 2 มีความตระหนักถึงภารกิจการจัดการศึกษาที่คำนึงถึงคุณภาพและมาตรฐานการศึกษา ได้กำหนดแผนปฏิบัติการประจำปีตามยุทธศาสตร์การพัฒนาเพื่อส่งเสริมและพัฒนาวิชาการให้สอดคล้องกับการพัฒนาอย่างยั่งยืน ด้านวิชาการ ได้พัฒนาการจัดการเรียนรู้ที่เน้นผู้เรียนเป็นสำคัญควบคู่กับการพัฒนาแหล่งเรียนรู้ด้านวิชาการ ได้แก่ ห้องสมุด ห้องปฏิบัติการคอมพิวเตอร์ ห้องปฏิบัติการวิทยาศาสตร์และแหล่งเรียนรู้สนับสนุนวิชาการ ประกอบ ด้วยสวนสมุนไพรเศรษฐกิจพอเพียง ห้องพุทธศาสน์ ห้องดนตรีศึกษา และห้องภูมิปัญญา แต่ละห้อง/วิชา จะมีครูผู้รับผิดชอบดูแล จัดกิจกรรมส่งเสริมการเรียนรู้แก่นักเรียนอย่างต่อเนื่อง ซึ่งจากการดำเนินการที่ผ่านมา พบว่า แต่ละห้องไม่สามารถใช้งานได้อย่างมีประสิทธิภาพเท่าที่ควร เนื่องจากมีสภาพเสื่อมโทรมจากการใช้งาน งบประมาณที่ได้รับการจัดสรรไม่เพียงพอ โดยในการแก้ไขปัญหาดังกล่าว ได้มีการประชุมคณะครูเกี่ยวกับการวางแผนด้านงบประมาณ คณะครูได้เห็นร่วมกันจัดสรรงบประมาณการพัฒนาแหล่งเรียนรู้และอาคารสถานที่เพิ่มขึ้น และสามารถดำเนินการปรับปรุงแหล่งเรียนรู้สนับสนุนวิชาการได้ในระดับหนึ่ง เกิดผลเชิงประจักษ์ ดังนี้ ผลการประเมินคุณภาพภายในสถานศึกษาในภาพรวมอยู่ในระดับ ดี ผลการดำเนินงานโครงการและกิจกรรมต่าง ๆ ส่งผลให้สถานศึกษาสามารถบริหารจัดการศึกษาประสบผลสำเร็จบรรลุผลตามเป้าหมายที่ตั้งไว้ในแต่ละมาตรฐาน โดยมาตรฐานที่ 1 ผลการจัดการศึกษา อยู่ในระดับ ดี มาตรฐานที่ 2 กระบวนการบริหารและการจัดการศึกษา อยู่ในระดับ ดี มาตรฐานที่ 3 กระบวนการจัดการเรียนการสอนที่เน้นผู้เรียนเป็นสำคัญ อยู่ในระดับ ดี (โรงเรียนชุมชนบ้านเจียด, 2559) ซึ่งเป็นผลจากการดำเนินโครงการพัฒนาระบบประกันคุณภาพภายในสถานศึกษาที่โรงเรียนได้ดำเนินการในปีการศึกษาที่ผ่านมาและควรจะพัฒนาให้จากมีประสิทธิภาพยิ่ง ๆ ขึ้นในปีการศึกษาต่อไป

การศึกษาวรรณกรรมเกี่ยวกับการประเมินโครงการ พบว่า การประเมินโครงการ (Project Evaluation) เป็นกิจกรรมที่ประกอบด้วยกระบวนการพิจารณาสิ่งที่เกิดจากการดำเนินโครงการ โดยการค้นคว้า เก็บข้อมูลต่าง ๆ จากการดำเนินกิจกรรมในโครงการตามขั้นตอนเพื่อตรวจสอบวัตถุประสงค์ของโครงการว่า เป็นไปตามเป้าหมายที่กำหนดไว้หรือไม่ จากนั้นจึงนำผลที่ได้จากการประเมินมาวิเคราะห์ และตัดสินใจว่าสิ่งใดที่ควรจะดำเนินการต่อไปตามวัตถุประสงค์ เช่น ประสิทธิภาพและคุณภาพของโครงการ ตลอดจนจุดเด่น จุดด้อยของโครงการว่า มีสิ่งใดที่ควรปรับปรุงแก้ไข เพื่อให้บรรลุเป้าหมายของโครงการ (เชาว์ อินใย, 2553: 4 เยาวดี วิบูลย์ศรี, 2551: 93 สมหวัง พิธิยานุวัฒน์, 2551: 153-154) ผู้ประเมินโครงการมักใช้แบบจำลองการประเมิน ประเภทที่เน้นการเก็บรวบรวมผลสำรวจจากบุคลากรที่เข้าร่วมโครงการเป็นหลัก ซึ่งแบบจำลองประเภทนี้ มุ่งให้ผู้เข้าร่วมโครงการ เช่น ผู้ปฏิบัติงาน ผู้ใช้บริการ ลูกค้า ผู้มีส่วนเกี่ยวข้อง เป็นผู้ให้ข้อมูลและประเมินผลสำเร็จของโครงการ โดยแบบจำลองประเภทดังกล่าว อาจใช้วิธีการประเมินความต้องการ (Needs Assessment) ด้วยการมุ่งตรวจสอบโครงการที่จัดไปว่า มีความจำเป็นและตอบสนองความต้องการ หรือมีประโยชน์ต่อกลุ่มเป้าหมายโดยตรงหรือไม่ รวมถึงการใช้แบบจำลอง CIPP (Context-Input-Process-Product: CIPP) ตามแนวคิดของ Stufflebeam & Shinkfield (2007) (รัตนะ บัวสนธ์, 2540: 55-56; Trochim, 2006)

แบบจำลอง CIPP เป็นแบบจำลองที่นิยมใช้กันแพร่หลาย เนื่องจากองค์ประกอบหลักที่ใช้ประกอบการประเมินโครงการ ซึ่งกำหนดไว้ในแบบจำลอง CIPP นั้น ใช้หลักการเชิงระบบที่เข้าใจง่าย และสามารถนำไปปรับใช้สำหรับการประเมินโครงการได้หลากหลายประเภท เช่น โครงการฝึกอบรม โครงการวิชาการ โครงการบริการสาธารณะ (ญาฐิณี บูรณเกษมชัย, 2553: 1-118) โดยองค์ประกอบของแบบจำลอง CIPP มี 4 ด้าน (Stufflebeam & Shinkfield, 2007: 334-346) ได้แก่ 1) ด้านบริบท (Context) เป็นการศึกษาสภาพแวดล้อม นโยบาย ความจำเป็นในการดำเนินโครงการ ความสนใจ ความคาดหวังและประสบการณ์ของผู้ร่วมโครงการ 2) ด้านปัจจัยนำเข้า (Input) เป็นการค้นหาประสิทธิภาพของสิ่งที่จะนำมาเป็นปัจจัยนำเข้าของโครงการ เช่น บุคลากร ข้อมูล/สารสนเทศที่เกี่ยวข้อง วัสดุอุปกรณ์และงบประมาณ 3) ด้านกระบวนการ (Process) เป็นการศึกษาว่ากระบวนการดำเนินงานของโครงการเป็นไปตามวัตถุประสงค์ที่กำหนดไว้หรือไม่ เช่น การวางแผนงาน การดำเนินกิจกรรมตามแผนงาน การใช้วัสดุอุปกรณ์ การเตรียมการเพื่อดำเนินโครงการ 4) ด้านผลผลิต (Product) เป็นการตรวจสอบประสิทธิผลของโครงการ เช่น ความพึงพอใจของบุคลากรหลังร่วมโครงการ ความรู้และความสามารถของบุคลากรหลังร่วมโครงการ ฐานข้อมูลความรู้ของแต่ละแหล่งเรียนรู้ ทั้งนี้เพื่อให้บรรลุเป้าหมาย คือ มาตรฐานที่สถานศึกษากำหนดและร่วมรับผิดชอบต่อผลการจัดการศึกษาที่เกิดขึ้น (Accountability) อย่างแข็งขัน เป็นที่ยอมรับของผู้ปกครองและสาธารณชน

การดำเนินงานโครงการพัฒนาระบบประกันคุณภาพภายในสถานศึกษา โรงเรียนชุมชนบ้านเจียดครั้งนี้ มุ่งคุณภาพตามมาตรฐานการศึกษาขั้นพื้นฐานของสถานศึกษาเป็นสำคัญ ใช้ช่วงเวลาการดำเนินการ 1 ปีงบประมาณ โดยเป็นโครงการที่จัดทำขึ้นมาเพื่อพัฒนาระบบการเรียนการสอนภายในสถานศึกษา ด้วยความตระหนักต่อผลที่จะเกิดขึ้นต่อนักเรียน สามารถนำข้อมูลที่ได้จากการประเมินไปพัฒนากระบวนการจัดการเรียนการสอนสำหรับครูและนักเรียนในปีการศึกษาต่อ ๆ ไป ทั้งนี้คาดหวังว่า การดำเนินการครั้งนี้เป็นกระบวนการสร้างความมั่นใจแก่ทุกฝ่าย ว่าการจัดการศึกษาทุกระดับของโรงเรียนชุมชนบ้านเจียด มีคุณภาพและจะคงรักษาไว้ซึ่งมาตรฐาน เป็นที่ไว้วางใจสำหรับผู้ปกครอง สาธารณชนโดยทั่วไป ที่จะส่งบุตรหลานของตนเองเข้าไปเรียนในโรงเรียนได้อย่างมั่นใจ

ผลการประเมินครั้งนี้ จะทำให้ทราบว่าการดำเนินงานโครงการที่ผ่านมา ได้ดำเนินการให้เป็นไปตามวัตถุประสงค์หรือไม่ ก่อให้เกิดผลดี ผลเสียในด้านใด และการดำเนินการด้านใดบ้างที่ควรปรับปรุง แก้ไข หรือพัฒนา เพื่อให้ได้ข้อมูลของการดำเนินงาน ที่เป็นประโยชน์อันจะนำไปสู่แนวทางการปรับปรุง พัฒนา ต่อยอดการดำเนินการพัฒนาระบบภายในสถานศึกษาต่อให้มีประสิทธิภาพเกิดประสิทธิผลยิ่งขึ้น ดังนั้น ผู้วิจัยในฐานะผู้รับผิดชอบการจัดการศึกษาระดับการศึกษาขั้นพื้นฐาน ของโรงเรียนชุมชนบ้านเจียด สังกัดสำนักงานเขตพื้นที่การศึกษาประถมศึกษาอุบลราชธานีเขต 2 จึงเลือกการประเมินโครงการพัฒนาระบบประกันคุณภาพภายในสถานศึกษาของโรงเรียนชุมชนบ้านเจียด โดยดำเนินการประเมินโครงการตั้งแต่ก่อนเริ่มโครงการจนกระทั่งสิ้นสุดโครงการ ว่าสามารถดำเนินการตามวัตถุประสงค์ของโครงการมากน้อยเพียงใด คุ้มค่าหรือไม่ โครงการนี้มีปัญหา/อุปสรรคอะไรบ้าง รวมทั้งแนวทางการพัฒนาระบบการพัฒนาการประกันคุณภาพภายในสถานศึกษาให้สามารถขับเคลื่อนการดำเนินการให้เกิดผลตามเป้าหมายการจัดการศึกษาขั้นพื้นฐาน ส่งผลต่อคุณภาพผู้เรียนอย่างยิ่ง

**วัตถุประสงค์ของการประเมิน**

1. เพื่อประเมินโครงการพัฒนาระบบประกันคุณภาพการศึกษาภายในสถานศึกษาที่มุ่งคุณภาพ ตามมาตรฐานการศึกษาขั้นพื้นฐาน โรงเรียนชุมชนบ้านเจียด สังกัดสำนักงานเขตพื้นที่การศึกษาประถมศึกษาอุบลราชธานี เขต 2 โดยใช้รูปแบบการประเมิน CIPP Model ของ บีม (Stufflebeam, 2007) เป็นแนวทางในการประเมินโครงการได้แก่ 1. ด้านบริบท (Context Evaluation) 2. ด้านปัจจัยนำเข้า (Input Evaluation) 3. ด้านกระบวนการ (Process Evaluation) 4. ด้านผลผลิต (Product Evaluation)

2. เพื่อศึกษาแนวทางการพัฒนาโครงการพัฒนาระบบประกันคุณภาพการศึกษาภายในสถานศึกษาที่มุ่งคุณภาพ ตามมาตรฐานการศึกษาขั้นพื้นฐาน โรงเรียนชุมชนบ้านเจียด สังกัดสำนักงานเขตพื้นที่การศึกษาประถมศึกษาอุบลราชธานี เขต 2

**ขอบเขตของการประเมิน**

ประชากรได้แก่ผู้บริหาร ครูและบุคลากร โรงเรียนชุมชนบ้านเจียด สังกัดสำนักงานเขตพื้นที่การศึกษาประถมศึกษาอุบลราชธานี เขต 2 ปีการศึกษา 2561 จำนวน 146 คน จำแนกเป็นผู้บริหารครูและบุคลากรทางการศึกษา จำนวน 17 คน คณะกรรมการสถานศึกษาขั้นพื้นฐาน จำนวน 15 คน และนักเรียน จำนวน 114 คนกำหนดระยะเวลาในการประเมิน ปีการศึกษา 2561

**กรอบแนวคิดในการประเมิน**

การประเมินครั้งนี้ได้นำแนวคิดการประเมินโครงการ CIPP Modelกำหนดกรอบความคิดไว้Stufflebeam et.al (2007) กำหนดกรอบแนวคิดในการประเมิน ดังนี้

การวิเคราะห์ปัญหาและความต้องการ

หลักการและเหตุผลของโครงการ

วัตถุประสงค์ของโครงการ

เป้าหมายของโครงการ

ประเมินบริบท

(Context Evaluation)

บุคลากร

วัสดุอุปกรณ์

งบประมาณ

การบริหารจัดการ

ประเมินปัจจัย

(Input Evaluation)

ประเมินกระบวนการ

(Process Evaluation)

การพัฒนาระบบประกันคุณภาพการศึกษาภายในสถานศึกษา

1. การบริหารและการจัดการ

2. การจัดการเรียนการสอน

ประเมินผลผลิต

(Product Evaluation)

คุณภาพของเด็ก

คุณภาพของผู้เรียน

แผนภาพที่ 1.1 กรอบแนวคิดของการประเมินโครงการพัฒนาระบบประกันคุณภาพการศึกษาภายใน สถานศึกษา ที่มุ่งคุณภาพ ตามมาตรฐานการศึกษาขั้นพื้นฐาน โรงเรียนชุมชนบ้านเจียด สังกัดสำนักงานเขตพื้นที่ การศึกษาประถมศึกษาอุบลราชธานี เขต 2

วิธีดำเนินการวิจัย

ประชากรที่ใช้ในการประเมินครั้งนี้ประกอบด้วยผู้บริหาร ครูและบุคลากร โรงเรียนชุมชนบ้านเจียดสังกัดสำนักงานเขตพื้นที่การศึกษาประถมศึกษาอุบลราชธานีเขต 2 จำนวน 146 คนจำแนกเป็น ผู้บริหาร ครูและบุคลากรทางการศึกษา จำนวน 17 คน คณะกรรมการสถานศึกษาสถานศึกษาขั้นพื้นฐาน จำนวน 15 คน และนักเรียน จำนวน 114 คน โดยใช้รูปแบบการประเมิน CIPP Model

**เครื่องมือที่ใช้ในการเก็บรวบรวมข้อมูล**

เครื่องมือที่ใช้ในการประเมินมีจำนวน 4 ฉบับ ประกอบด้วย ฉบับที่ 1 แบบประเมินโครงการพัฒนาระบบประกันคุณภาพการศึกษาภายในสถานศึกษาที่มุ่งคุณภาพ ตามมาตรฐานการศึกษาขั้นพื้นฐาน โรงเรียนชุมชนบ้านเจียด ด้านบริบท ฉบับที่ 2 แบบประเมินโครงการพัฒนาระบบประกันคุณภาพการศึกษาภายในสถานศึกษาที่มุ่งคุณภาพ ตามมาตรฐานการศึกษาขั้นพื้นฐาน โรงเรียนชุมชนบ้านเจียด ด้านปัจจัย สำหรับผู้บริหาร ครูและบุคลากรทางการศึกษา คณะกรรมการสถานศึกษาขั้นพื้นฐาน ฉบับที่ 3 แบบประเมินโครงการพัฒนาระบบประกันคุณภาพการศึกษาภายในสถานศึกษาที่มุ่งคุณภาพ ตามมาตรฐานการศึกษาขั้นพื้นฐาน โรงเรียนชุมชนบ้านเจียด ด้านกระบวนการ สำหรับผู้บริหาร ครูและบุคลากรทางการศึกษา ฉบับที่ 4 แบบประเมินโครงการพัฒนาระบบประกันคุณภาพการศึกษาภายในสถานศึกษาที่มุ่งคุณภาพ ตามมาตรฐานการศึกษาขั้นพื้นฐาน โรงเรียนชุมชนบ้านเจียด ด้านผลผลิต สำหรับผู้บริหารครูและบุคลากรทางการศึกษา กรรมการสถานศึกษาขั้นพื้นฐาน และคณะกรรมการนักเรียน

**การเก็บรวบรวมข้อมูล** ขอความร่วมมือจาก ครูและบุคลากรทางการศึกษานักเรียน คณะกรรมการสถานศึกษา เพื่อขอความอนุเคราะห์ในการเก็บรวบรวมข้อมูลตรวจสอบความถูกต้องความสมบูรณ์ของการตอบแบบสอบถามแล้วนาผลการตอบไปวิเคราะห์ข้อมูลต่อไป

การวิเคราะห์ข้อมูล **ใ**ช้โปรแกรมสำเร็จรูปในการวิเคราะห์ข้อมูลทางสถิติ **และ**การวิเคราะห์เนื้อหา

สถิติที่ใช้ในการวิเคราะห์ข้อมูล การวิเคราะห์ผลการประเมินและความคิดเห็นโดยใช้ค่าเฉลี่ย (Mean) การวิเคราะห์ผลการประเมินและความคิดเห็นโดยใช้ค่าเบี่ยงเบนมาตรฐาน (Standard Deviation)

ผลการวิจัยและประเมินผล

สรุปผลการประเมินโครงการพัฒนาระบบประกันคุณภาพการศึกษาภายในสถานศึกษาที่มุ่งคุณภาพตามมาตรฐานการศึกษาขั้นพื้นฐาน โรงเรียนชุมชนบ้านเจียด สังกัดสำนักงานเขตพื้นที่การศึกษาประถมศึกษาอุบลราชธานี เขต 2 ดังนี้

1. ผลการประเมินภาพรวมของโครงการพัฒนาระบบประกันคุณภาพการศึกษาภายใน

สถานศึกษาที่มุ่งคุณภาพตามมาตรฐานการศึกษาขั้นพื้นฐานโรงเรียนชุมชนบ้านเจียด สังกัดสำนักงานเขตพื้นที่การศึกษาประถมศึกษาอุบลราชธานี เขต 2 พบว่าอยู่ในระดับมากและผ่านเกณฑ์การประเมินเมื่อพิจารณาผลการประเมินทั้ง 4 ด้านด้านบริบทและด้านปัจจัยมีผลการประเมินอยู่ในระดับมากที่สุดส่วนด้านกระบวนการและด้านผลผลิตมีผลการประเมินอยู่ในระดับมากและผ่านเกณฑ์การประเมินทุกด้าน

2. ผลการประเมินโครงการพัฒนาระบบประกันคุณภาพการศึกษาภายในสถานศึกษาที่มุ่งคุณภาพตามมาตรฐานการศึกษาขั้นพื้นฐานโรงเรียนชุมชนบ้านเจียด สังกัดสำนักงานเขตพื้นที่การศึกษาประถมศึกษาอุบลราชธานี เขต 2 ด้านบริบท ในภาพรวม พบว่า ผลการประเมินอยู่ในระดับมากที่สุดและผ่านเกณฑ์การประเมิน

3. ผลการประเมินโครงการพัฒนาระบบประกันคุณภาพการศึกษาภายในสถานศึกษาที่มุ่งคุณภาพตามมาตรฐานการศึกษาขั้นพื้นฐาน โรงเรียนชุมชนบ้านเจียด สังกัดสำนักงานเขตพื้นที่การศึกษาประถมศึกษาอุบลราชธานี เขต 2 ด้านปัจจัยนำเข้า ในภาพรวม พบว่า ผลการประเมินอยู่ในระดับมากที่สุดและผ่านเกณฑ์การประเมิน

4. ผลการประเมินโครงการพัฒนาระบบประกันคุณภาพการศึกษาภายในสถานศึกษาที่มุ่งคุณภาพตามมาตรฐานการศึกษาขั้นพื้นฐาน โรงเรียนชุมชนบ้านเจียด สังกัดสำนักงานเขตพื้นที่การศึกษาประถมศึกษาอุบลราชธานี เขต 2 ด้านกระบวนการ ในภาพรวม พบว่า ผลการประเมินอยู่ในระดับมากและผ่านเกณฑ์การประเมิน

5. ผลการประเมินผลผลิตของโครงการพัฒนาระบบประกันคุณภาพการศึกษาภายในสถานศึกษาที่มุ่งคุณภาพตามมาตรฐานการศึกษาขั้นพื้นฐานโรงเรียนชุมชนบ้านเจียด สังกัดสำนักงานเขตพื้นที่การศึกษาประถมศึกษาอุบลราชธานี เขต 2ภาพรวมพบว่าผลการประเมินอยู่ในระดับมากและผ่านเกณฑ์การประเมิน

**อภิปรายผล**

จากผลการประเมินโครงการพัฒนาระบบประกันคุณภาพการศึกษาภายในสถานศึกษาที่มุ่งคุณภาพตามมาตรฐานการศึกษาขั้นพื้นฐาน โรงเรียนชุมชนบ้านเจียด สังกัดสำนักงานเขตพื้นที่การศึกษาประถมศึกษาอุบลราชธานี เขต 2 มีประเด็นที่นำมาอภิปรายผล ดังนี้

1. ผลการประเมินโครงการพัฒนาระบบประกันคุณภาพการศึกษาภายในสถานศึกษาที่มุ่งคุณภาพตามมาตรฐานการศึกษาขั้นพื้นฐานโรงเรียนชุมชนบ้านเจียด สังกัดสำนักงานเขตพื้นที่การศึกษาประถมศึกษาอุบลราชธานี เขต 2 พบว่า ภาพรวมของอยู่ในระดับ มาก และผ่านเกณฑ์การประเมิน ทั้งนี้ เนื่องจากสถานศึกษาได้ให้ความสำคัญกับคุณภาพการศึกษา เนื่องจากเป็นสิ่งที่สะท้อนให้เห็นถึงคุณลักษณะของการจัดการศึกษาที่มีมาตรฐานทำให้เกิดผลอย่างยั่งยืนแก่ผู้เรียนตามหลักสูตรและสนองต่อความต้องการของผู้เรียนและสังคมซึ่งส่งผลถึงความสามารถในการแข่งขันของประชาชนในประเทศให้เพิ่มขึ้นด้วยตามพระราชบัญญัติการศึกษาแห่งชาติ พ.ศ.2542 และที่แก้ไขเพิ่มเติม (ฉบับที่ 2) พ.ศ.2545 ได้กำหนดจุดมุ่งหมายและหลักการของการจัดการศึกษาที่มุ่งเน้นในเรื่องคุณภาพและมาตรฐานการศึกษาโดยกำหนดรายละเอียดไว้ในหมวด 6 มาตรฐานและการประกันคุณภาพการศึกษา มาตรา 47 กำหนดให้มีระบบการประกันคุณภาพการศึกษาเพื่อพัฒนาคุณภาพและมาตรฐานการศึกษาทุกระดับได้กำหนดจุดมุ่งหมายและหลักการของการจัดการศึกษาที่มุ่งเน้นในเรื่องคุณภาพและมาตรฐานการศึกษาซึ่งสอดคล้องกับงานวิจัยรัตนา แก้วจันทร์เพชร (2558) ที่ได้ศึกษาแนวทางพัฒนาการดำเนินงานประกันคุณภาพภายในสถานศึกษาของโรงเรียนขนาดเล็กสังกัดสำนักงานเขตพื้นที่การศึกษาประถมศึกษาตากเขต 1 มีวัตถุประสงค์ คือ 1) ศึกษาสภาพการดำเนินงานประกันคุณภาพภายในสถานศึกษาของโรงเรียนขนาดเล็กสังกัดสำนักงานเขตพื้นที่การศึกษาประถมศึกษาตากเขต 1

2) ศึกษาปัญหาการดำเนินงานประกันคุณภาพภายในสถานศึกษาของโรงเรียนขนาดเล็กสังกัดสำนักงานเขตพื้นที่การศึกษาประถมศึกษาตาก เขต 1 3) หาแนวทางพัฒนาการดำเนินงานประกันคุณภาพภายในสถานศึกษาของโรงเรียนขนาดเล็กสังกัดสำนักงานเขตพื้นที่การศึกษาประถมศึกษาตากเขต 1 ผลการวิจัยพบว่าสภาพการดำเนินงานประกันคุณภาพภายในสถานศึกษาของโรงเรียนขนาดเล็กพบว่าสถานศึกษานามาตรฐานการศึกษาของสถานศึกษาไปใช้เป็นแนวทางจัดทาแผนของสถานศึกษาและมีการจัดโครงสร้างการบริหารงานในสถานศึกษาที่ครอบคลุมภารกิจของสถานศึกษาโดยทุกฝ่ายมีส่วนร่วมนอกจากนี้ยังมีการประเมินคุณภาพภายในสถานศึกษาอย่างน้อยปีละ 1 ครั้งเพื่อเป็นข้อมูลในการปรับปรุงแผนพัฒนาสถานศึกษาอย่างต่อเนื่องและนาผลการติดตามตรวจสอบคุณภาพการศึกษาเป็นข้อมูลในการจัดทารายงานประจาปีส่วนปัญหาการดำเนินงานประกันคุณภาพภายในสถานศึกษาของโรงเรียนขนาดเล็ก พบว่า มีปัญหาอยู่ในระดับปานกลางและแนวทางพัฒนาการดำเนินงานประกันคุณภาพภายในสถานศึกษาของโรงเรียนขนาดเล็ก จากการสัมภาษณ์ผู้เชี่ยวชาญจำนวน 17 คน พบว่า สถานศึกษาควรจัดอบรมประชุมเชิงปฏิบัติให้ความรู้ครูบุคลากรทางการศึกษาและคณะกรรมการผู้ที่เกี่ยวข้องทุกฝ่ายได้ตระหนักในบทบาทหน้าที่ของตนเองและระดมความคิดโดยเน้นการมีส่วนร่วมทุกฝ่ายและพัฒนาบุคลากรด้วยรูปแบบ Coaching หรือโดยผู้ทรงคุณวุฒิและนาบุคลากรศึกษาดูงานโรงเรียนที่ประสบความสำเร็จหรือผ่านการประเมินแล้วสถานศึกษาจัดหางบประมาณสนับสนุนจัดการเรียนการสอนจากแหล่งต่างๆที่หลากหลายทั้งภายในและภายนอกองค์การนาผลการประเมินคุณภาพภายใน-ภายนอกมาปรับปรุงแก้ไขและพัฒนาคุณภาพการศึกษาให้ดีขึ้นต่อไปและนิเทศกากับติดตามรายงานประเมินคุณภาพภายในเพื่อกระตุ้นการพัฒนางานให้เป็นระบบมากขึ้นซึ่งสอดคล้องกับภาณพ แจ้งพลอย (2556) ที่ได้ศึกษาการศึกษาสภาพการดำเนินงานประกันคุณภาพภายในสถานศึกษาสังกัดสำนักงานเขตพื้นที่การศึกษาประถมศึกษาจันทบุรีซึ่งผลการวิจัยพบว่าสภาพการดำเนินงานประกันคุณภาพภายในสถานศึกษาสังกัดสำนักงานเขตพื้นที่การศึกษาประถมศึกษาจันทบุรีในภาพรวมอยู่ในระดับมาก สอดคล้องกับสิริลักษณ์ กองโส (2558) ที่ได้ศึกษาการดำเนินงานการประกันคุณภาพภายในของโรงเรียนสังกัดสำนักงานเขตพื้นที่การศึกษาประถมศึกษาอ่างทองซึ่งผลการวิจัยพบว่าระดับการดำเนินงานการประกันคุณภาพภายในของโรงเรียนสังกัดสำนักงานเขตพื้นที่การศึกษาอ่างทองตามความคิดเห็นของครูโดยรวมอยู่ในระดับมากและสอดคล้องกับงานวิจัยของสุพิชญา กลันนุรักษ์ (2559) ที่ได้ศึกษาการดำเนินงานประกันคุณภาพภายในสถานศึกษาของโรงเรียนขนาดกลางในกลุ่มเกาะแก้วสังกัดสำนักงานเขตพื้นที่การศึกษาประถมศึกษาระยองเขต 1 ซึ่งผลการวิจัยพบว่าสภาพที่เป็นจริงในปัจจุบันการดำเนินงานประกันคุณภาพภายในสถานศึกษาของโรงเรียนขนาดกลางในกลุ่มเกาะแก้วสังกัดสำนักงานเขตพื้นที่การศึกษาประถมศึกษาระยองเขต 1 ภาพรวมมาตรฐานการศึกษาขั้นพื้นฐาน 5 ด้านพบว่าอยู่ในระดับมากทั้งนี้อาจเป็นเพราะว่าสำนักงานเขตพื้นที่การศึกษาประถมศึกษาจันทบุรีเขต 2 ได้มีการดำเนินงานโครงการพัฒนาระบบประกันคุณภาพการศึกษาภายในสถานศึกษาที่มุ่งคุณภาพตามมาตรฐานการศึกษาขั้นพื้นฐานอย่างเป็นระบบโดยมีการพัฒนาระบบประกันคุณภาพการศึกษาทั้งในระดับสำนักงานเขตพื้นที่การศึกษาและในระดับสถานศึกษามีการพัฒนาผู้บริหารสถานศึกษาให้มีกระบวนการบริหารและการจัดการระบบประกันคุณภาพการศึกษาฯและมีการพัฒนาครูให้มีกระบวนการจัดการเรียนการสอนที่เน้นผู้เรียนเป็นสำคัญตามแนวทางการพัฒนาระบบประกันคุณภาพการศึกษาฯนอกจากนี้ยังมีการจัดกิจกรรมการพัฒนาระบบประกันคุณภาพการศึกษาที่หลากหลายทั้งการพัฒนาด้านผู้เรียนการพัฒนาด้านครูและการพัฒนาด้านผู้บริหารส่งผลให้เกิดการบริหารและพัฒนาอย่างต่อเนื่องสามารถบรรลุตามวัตถุประสงค์ที่วางไว้ทุกประการ

2. ผลการประเมินโครงการพัฒนาระบบประกันคุณภาพการศึกษาภายในสถานศึกษาที่มุ่งคุณภาพตามมาตรฐานการศึกษาขั้นพื้นฐานโรงเรียนชุมชนบ้านเจียด สังกัดสำนักงานเขตพื้นที่การศึกษาประถมศึกษาอุบลราชธานี เขต 2ด้านบริบท ในภาพรวมพบว่าผลการประเมินอยู่ในระดับมากที่สุดและผ่านเกณฑ์การประเมินทั้งนี้เพราะว่าในการดำเนินงานโครงการพัฒนาระบบประกันคุณภาพการศึกษาภายในสถานศึกษาที่มุ่งคุณภาพ ตามมาตรฐานการศึกษาขั้นพื้นฐาน จะต้องสอดคล้องกับนโยบายของกระทรวงศึกษาสำนักงานคณะกรรมการการศึกษาขั้นพื้นฐาน และสถานศึกษาเพื่อให้การดำเนินงานบรรลุวัตถุประสงค์ เป้าหมายของโครงการ ซึ่งสอดคล้องกับณัฐนี ศิริพร (2560)ที่ได้ศึกษาการประเมินโครงการลดเวลาเรียน เพิ่มเวลารู้โรงเรียนโนนปูนวิทยาคม อำเภอไพรบึง จังหวัดศรีสะเกษผลการประเมินด้านบริบท โดยภาพรวม อยู่ในระดับมากที่สุดเมื่อพิจารณาเป็นรายข้อพบว่าอยู่ในระดับมากและมากที่สุดเรียงลำดับค่าเฉลี่ยจากมากไปหาน้อย 3 ลำดับ ได้แก่วัตถุประสงค์ของโครงการสอดคล้องกับแผน นโยบายชาติ อาทิ ยุทธศาสตร์ชาติ แผนพัฒนาเศรษฐกิจและสังคมแห่งชาติ แผนพัฒนาการศึกษาชาติรองลงมาคือวัตถุประสงค์ของโครงการมีความชัดเจน นำไปสู่การปฏิบัติได้จริง

3. ผลการประเมินโครงการพัฒนาระบบประกันคุณภาพการศึกษาภายในสถานศึกษาที่มุ่งคุณภาพตามมาตรฐานการศึกษาขั้นพื้นฐานโรงเรียนชุมชนบ้านเจียด สังกัดสำนักงานเขตพื้นที่การศึกษาประถมศึกษาอุบลราชธานี เขต 2ด้านปัจจัย ในภาพรวมพบว่าผลการประเมินอยู่ในระดับมากที่สุดและผ่านเกณฑ์การประเมินทั้งนี้อาจเป็นเพราะว่ามีการดำเนินงานที่เป็นระบบระยะเวลาวัสดุอุปกรณ์งบประมาณและสิ่งแวดล้อมมีความพร้อมผู้บริหารสถานศึกษามีการชี้แจงเป้าหมายในการจัดกิจกรรมให้ผู้ที่มีส่วนเกี่ยวข้องทราบตลอดเวลาสอดคล้องกับณัฐนี ศิริพร (2560) ที่ได้ศึกษาการประเมินโครงการลดเวลาเรียน เพิ่มเวลารู้โรงเรียนโนนปูนวิทยาคม อำเภอไพรบึง จังหวัดศรีสะเกษ ซึ่งผลการประเมินด้านปัจจัยนำเข้าโดยภาพรวมพบว่า อยู่ในระดับมากที่สุด เมื่อพิจารณาเป็นรายข้อพบว่า อยู่ในระดับมากและมากที่สุดเรียงลำดับค่าเฉลี่ยจากมากไปหาน้อย 3 ลำดับ ได้แก่ โรงเรียนประสานและแสวงหาความร่วมมือจากชุมชน แหล่งเรียนรู้นอกสถานศึกษา ภูมิปัญญาท้องถิ่นร่วมในการดำเนินโครงการและจัดกิจกรรมครูผู้สอนมีความรู้ ความเข้าใจในหลักการและแนวดำเนินการจัดการเรียนรู้ตามโครงการรองลงมาคือ นักเรียนครูผู้ปกครองและคณะกรรมการสถานศึกษาขั้นพื้นฐานมีส่วนร่วมในการกำหนดนโยบายและแนวทางการดำเนินโครงการงบประมาณที่ใช้มีความเหมาะสมคู่มือการดำเนินโครงการมีรายละเอียดชัดเจน เข้าใจง่าย นำไปปฏิบัติได้และโรงเรียนกำหนดตัวชี้วัดความสำเร็จของโครงการอย่างชัดเจนโรงเรียนดำเนินการขับเคลื่อนนโยบาย “ลดเวลาเรียน เพิ่มเวลารู้”อย่างต่อเนื่อง

4. ผลการประเมินโครงการพัฒนาระบบประกันคุณภาพการศึกษาภายในสถานศึกษาที่มุ่งคุณภาพตามมาตรฐานการศึกษาขั้นพื้นฐานโรงเรียนชุมชนบ้านเจียด สังกัดสำนักงานเขตพื้นที่การศึกษาประถมศึกษาอุบลราชธานี เขต 2ด้านกระบวนการ ในภาพรวมพบว่าผลการประเมินอยู่ในระดับมากและผ่านเกณฑ์การประเมินทั้งนี้อาจเป็นเพราะว่า ผู้บริหารสถานศึกษา ครูและบุคลากรทางการศึกษามีโอกาสเข้ารับการอบรมเรื่องการประกันคุณภาพภายในมีความรู้ความเข้าใจในแนวทางปฏิบัติเป็นอย่างดีและสำนักงานเขตพื้นที่การศึกษาต้นสังกัดได้มีการติดตามและประเมินความก้าวหน้าให้ความช่วยเหลือในการปฏิบัติงานเป็นระยะๆและต่อเนื่องสอดคล้องกับกับสิริลักษณ์ กองโส (2558) ที่ได้ศึกษาการดาเนินงานการประกันคุณภาพภายในของโรงเรียนสังกัดสำนักงานเขตพื้นที่การศึกษาประถมศึกษาอ่างทองผลการวิจัยพบว่าระดับการดาเนินงานการประกันคุณภาพภายในของโรงเรียนสังกัดสำนักงานเขตพื้นที่การศึกษาอ่างทองตามความคิดเห็นของครูโดยรวมอยู่ในระดับมากสอดคล้องกับปวริศา สิงห์อุดร (2556) ที่ได้ศึกษาการประเมินโครงการพัฒนาระบบประกันคุณภาพภายในโรงเรียนราชประชานุเคราะห์ 56 ซึ่งผลการวิจัยพบว่าผลการประเมินด้านกระบวนการมีความเหมาะสมต่อการดาเนินงานตามโครงการพัฒนาระบบประกันคุณภาพภายในอยู่ในระดับมากและสอดคล้องกับสุพิชญา กลันนุรักษ์ (2559) ที่ได้ศึกษาการดำเนินงานประกันคุณภาพภายในสถานศึกษาของโรงเรียนขนาดกลางในกลุ่มเกาะแก้วสังกัดสำนักงานเขตพื้นที่การศึกษาประถมศึกษาระยองเขต 1 ซึ่งผลการวิจัยพบว่าสภาพที่เป็นจริงในปัจจุบันการดาเนินงานประกันคุณภาพภายในสถานศึกษาของโรงเรียนขนาดกลางในกลุ่มเกาะแก้วสังกัดสำนักงานเขตพื้นที่การศึกษาประถมศึกษาระยองเขต 1 ภาพรวมมาตรฐานการศึกษาขั้นพื้นฐาน 5 ด้านพบว่าอยู่ในระดับมากทั้งนี้อาจเป็นเพราะว่าสำนักงานเขตพื้นที่การศึกษาประถมศึกษาจันทบุรีเขต 2 มีการดาเนินงานอย่างเป็นระบบโดยมีแผนการดาเนินงานมีแนวทางการดาเนินงานมีการกำหนดปฏิทินการดาเนินงานที่ชัดเจนมีการปฏิบัติงานตามแผนที่วางไว้มีการกากับติดตามเป็นไปตามแผนที่กำหนดตลอดจนมีการนาผลการกากับติดตามไปใช้ในการปรับปรุงการดาเนินงานอย่างต่อเนื่องเน้นให้ทุกฝ่ายมีส่วนร่วมในการดาเนินงาน

5. ผลการประเมินโครงการพัฒนาระบบประกันคุณภาพการศึกษาภายในสถานศึกษาที่มุ่งคุณภาพตามมาตรฐานการศึกษาขั้นพื้นฐานโรงเรียนชุมชนบ้านเจียด สังกัดสำนักงานเขตพื้นที่การศึกษาประถมศึกษาอุบลราชธานี เขต 2 ด้านผลผลิต ในภาพรวมพบว่าผลการประเมินอยู่ในระดับมากและผ่านเกณฑ์การประเมินทั้งนี้เนื่องจากสถานศึกษามีการดำเนินงานโครงการพัฒนาระบบประกันคุณภาพการศึกษาภายในสถานศึกษาที่มุ่งคุณภาพ ตามมาตรฐานการศึกษาขั้นพื้นฐาน อย่างเป็นระบบและต่อเนื่องมีการนำมาตรฐานการศึกษาของสำนักงานคณะกรรมการการศึกษาขั้นพื้นฐานมาเป็นกรอบในการจัดการศึกษาให้มีคุณภาพตามมาตรฐานการศึกษาขั้นพื้นฐานเพื่อรองรับการประเมินคุณภาพจากภายนอกสอดคล้องกับปวริศา สิงห์อุดร (2556) ที่ได้ศึกษาการประเมินโครงการพัฒนาระบบประกันคุณภาพภายในโรงเรียนราชประชานุเคราะห์ 56 ซึ่งผลการวิจัยพบว่าผลการประเมินด้านผลผลิตมีสภาพการดำเนินงานด้านผู้เรียนอยู่ในระดับมากผู้เรียนมีสุขภาวะที่ดีและมีสุนทรียภาพอยู่ในระดับมากผู้เรียนมีคุณธรรมจริยธรรมและค่านิยมที่พึงประสงค์อยู่ในระดับมากผู้เรียนมีทักษะในการแสวงหาความรู้ด้วยตนเองรักการเรียนรู้และพัฒนาตนเองอย่างต่อเนื่องอยู่ในระดับมากผู้เรียนมีความสามารถในการคิดอย่างเป็นระบบคิดสร้างสรรค์ตัดสินใจแก้ปัญหาได้อย่างมีสติสมเหตุผลอยู่ในระดับมากผู้เรียนมีความรู้และทักษะที่จาเป็นตามหลักสูตรอยู่ในระดับมากและผู้เรียนมีทักษะในการทำงานรักการทำงานสามารถทำงานร่วมกับผู้อื่นได้และมีเจตคติที่ดีต่ออาชีพสุจริตอยู่ในระดับมากสอดคล้องกับสายพิณ พุทธิสาร (2555) ที่ได้ประเมินโครงการพัฒนาระบบประกันคุณภาพภายในสถานศึกษาโรงเรียนราชดำริสังกัดสำนักงานเขตพื้นที่การศึกษามัธยมศึกษาเขต 2 ของผู้บริหารครูและบุคลากรและผู้ปกครองด้านผลผลิต (Product) พบว่าอยู่ในระดับมากโครงการผ่านเกณฑ์การประเมินและควรดำเนินการต่อไปและสอดคล้องกับสุพาลิตร สมเขาใหญ่ (2557) ที่ได้ศึกษาการประเมินโครงการประกันคุณภาพภายในโรงเรียนบ้านเขาทรายสังกัดสำนักงานเขตพื้นที่การศึกษาประถมศึกษานครศรีธรรมราช เขต 4 ด้านผลผลิตของโครงการประกันคุณภาพภายในโรงเรียนบ้านเขาทรายสังกัดสำนักงานเขตพื้นที่การศึกษาประถมศึกษานครศรีธรรมราชเขต 4 ตามความคิดเห็นของครูผู้รับผิดชอบงานประกันคุณภาพการศึกษานักเรียนผู้ปกครองคณะกรรมการสถานศึกษาและผู้นำชุมชนเป็นการประเมินความพึงพอใจเกี่ยวกับการดำเนินงานประกันคุณภาพภายในโรงเรียนพบว่าโดยภาพรวมมีความเหมาะสมอยู่ในระดับมาก

รายการอ้างอิง (16)

กระทรวงศึกษาธิการ. (2549). **เอกสารแนวทางการดำเนินงานปฏิรูปการเรียนการสอนตามเจตนารมณ์ กระทรวงศึกษาธิการ “2549 ปีแห่งการปฏิรูปการเรียนการสอน” แนวทางการประกันคุณภาพภายใน สถานศึกษา.** กรุงเทพฯ: สำนักงานคณะกรรมการการศึกษา ขั้นพื้นฐาน.

เชาว์ อินใย (2553).การประเมินโครงการ (Program Evaluation)**.**กรุงเทพมหานคร: สำนักพิมพ์แห่งจุฬาลงกรณ์ มหาวิทยาลัย.

ณัฐนี ศิริพร (2560). การประเมินโครงการลดเวลาเรียน เพิ่มเวลารู้โรงเรียนโนนปูนวิทยาคม อำเภอไพรบึง จังหวัด ศรีสะเกษ. (ออนไลน์) สืบค้นเมื่อ 1 พฤศจิกายน 2562 จาก

<http://www.mskyt28.info/2016/reserch/2018/08/17/>

ปวริศาสิงห์อุดร. (2556). **รายงานการประเมินโครงการพัฒนาระบบประกันคุณภาพภายใน**

**โรงเรียนราชประชานุเคราะห์ 56.**จังหวัดน่าน, อัดสำเนา.

เยาวดี รางชัยกุลวิบูลย์ศรี. (2551). **การประเมินโครงการ :แนวคิดและแนวปฏิบัติ (พิมพ์ครั้งที่ 6).**

กรุงเทพฯ: จุฬาลงกรณ์มหาวิทยาลัย.

รัตนะ บัวสนธ์ (2540). การประเมินผลโครงการการวิจัยเชิงประเมิน (Program evaluation

/EvaluationResearch).กรุงเทพฯ: ต้นอ้อแกรมมี่.

รัตนา แก้วจันทร์เพชร (2558). แนวทางพัฒนาการดำเนินงานประกันคุณภาพภายในสถานศึกษาของโรงเรียนขนาด เล็ก สังกัดสำนักงานเขตพื้นที่การศึกษาประถมศึกษาตาก เขต 1. ตาก: สำนักงานเขตพื้นที่การศึกษา ประถมศึกษาตาก เขต 1.

ภานพ แจ้งพลอย. (2556). การศึกษาสภาพการดำเนินงานประกันคุณภาพภายในสถานศึกษา

สังกัดสำนักงานเขตพื้นที่การศึกษาประถมศึกษาจันทบุรี. ครุศาสตรมหาบัณฑิต, มหาวิทยาลัย

ราชภัฏรำไพพรรณี.

โรงเรียนชุมชนบ้านเจียด. (2559). แผนปฏิบัติการประจำปี 2559. เอกสารอัดสำเนา.

สมหวัง พิธิยานุวัฒน์. (2551). การออกแบบการกำกับงานและประเมินโครงการ. ในสมหวังพิธิยานุวัฒน์, บรรณาธิการ. **รวมบทความทางการประเมินโครงการ**, 153-167.

สิริลักษณ์ กองโส. (2558). การดำเนินงานการประกันคุณภาพภายในของโรงเรียน สังกัดสำนักงาน

เขตพื้นที่การศึกษาประถมศึกษาอ่างทอง. อ่างทอง: สังกัดสำนักงานเขตพื้นที่การศึกษาประถมศึกษา อ่างทอง.

สายพิณ พุทธิสาร (2555). การประเมินโครงการประกันคุณภาพภายในโรงเรียนบ้านเขาทราย สังกัดสำนักงานเขต พื้นที่การศึกษาประถมศึกษานครศรีธรรมราช เขต 4. นครศรีธรรมราช: สำนักงานเขตพื้นที่การศึกษา ประถมศึกษานครศรีธรรมราช

สุพิชญา กลันนุรักษ์ (2559). การดำเนินงานประกันคุณภาพภายในสถานศึกษาของโรงเรียนขนาดกลาง

ในกลุ่มเกาะแก้ว สังกัดสำนักงานเขตพื้นที่การศึกษาประถมศึกษาระยอง เขต 1. ระยอง: สำนักงานเขต พื้นที่การศึกษาประถมศึกษาระยอง เขต 1.

สำนักงานคณะกรรมการการศึกษาขั้นพื้นฐาน (2559). คู่มือการประเมินคุณภาพตามมาตรฐานการศึกษาขั้น พื้นฐาน เพื่อการประกันคุณภาพภายในของสถานศึกษา. กรุงเทพฯ: โรงพิมพ์สำนักงาน พระพุทธศาสนาแห่งชาติ.

สำนักงานคณะกรรมการการศึกษาขั้นพื้นฐาน (2549). **แนวทางการประกันคุณภาพภายในสถานศึกษา.**  กรุงเทพมหานคร: โรงพิมพ์ชุมนุมสหกรณ์การเกษตรแห่งประเทศไทย.

สำนักงานเลขาธิการสภาการศึกษา (2552). สรุปผลการดำเนินงาน 9 ปี ของการปฏิรูปการศึกษา (พ.ศ. 2542- 2551). กรุงเทพฯ: วี.ที.ซี. คอมมิวนิเคชั่น.

สำนักทดสอบทางการศึกษา. (2554). แนวทางการพัฒนาระบบการประกันคุณภาพภายในของสถานศึกษา. กรุงเทพฯ: โรงพิมพ์ชุมชนสหกรณ์การเกษตรแห่งประเทศไทย จำกัด.

Stufflebeam, Daniel L., and Shinkfield, Anthony J. (2007). **Evaluation Theory, Models, andApplications**. San Francisco: Jossey-Bass.